Երկարատեւ խաղում, որպիսին մերն է, կարեւոր են լրիվ այլ որակներ, այլ տեմպ, այլ մտածողություն, քան կարճատեւում: Պետք է ճիշտ բաշխել ունեցած ներուժը, պաշտպանվելու եւ գրոհելու պահերը: Սա ոչ ֆուտբոլ է, ոչ բոքս է, ոչ էլ նույնիսկ շախմատ: Լավագույն սպորտային օրինակը «թեստ կրիկետն է», ուր մի խաղը կարող է տեւել մինչեւ 5 օր (ամեն օր 6 ժամ մաքուր խաղային ժամանակով), եւ ուր գնդակ հետ մղող խաղացողը միաժամանակ համ պաշտպանվում է, համ գրոհում՝ հաղթելով միայն այն դեպքում, եթե կարողանում է ճիշտ պահել երկու նպատակների համաչափությունը: